इन निकायों को इस तरह के रिफंड का दावा करने के लिये साझा पोर्टल पर अपने ‘जीएसटीआर-11’ फॉर्म में इनवायस लेवल डाटा दाखिल करना होता है। रिफंंड के दावे के निपटान के दौरान यह पाया गया कि अक्सर यूआईएन निकाय इनवायस डाटा दाखिल करते वक्‍त इनवायस में उल्लिखित आपूर्ति के स्‍थान के बजाय उस राज्‍य को अपने आपूर्ति स्‍थान के रूप में दर्शाते हैं, जहां वे पंजीकृत किये गए हैं। मंत्रालय ने इसे देखते हुये यह परामर्श जारी किया है कि ‘आपूर्ति के स्‍थान’ के बारे में जानकारी देते वक्‍त और किसी इनवायस पर सीजीएसटी/एसजीएसटी अथवा आईजीएसटी लगाते समय संबंधित विवरण वस्‍तुओं अथवा सेवाओं के आपूर्तिकर्ता द्वारा जारी इनवायस में उल्‍लिखित विवरण के अनुसार भरे जायें।